
JUDEȚUL VRANCEA



CONSILIUL LOCAL

AL MUNICIPIULUI FOCȘANI
HOTĂRÂRE

Privind  avizarea profilului consiliului de administrație, al candidaților și matricea consiliului de administrație la PARKING FOCȘANI S.A.
Consiliul Local al Municipiului Focșani, Județul Vrancea, întrunit în şedinţă ordinară;

- văzând Proiectul de hotărâre inițiat de Primarul Municipiului Focșani, raportul Direcției economice - Serviciul resurse umane, managementul calității înregistrat la nr.27718/20.04.2017, prin care se propune avizarea profilului consiliului de administrație, al candidaților și matricea consiliului de administrație la PARKING FOCȘANI S.A. şi avizul favorabil al Comisiei de buget  și administrația publică;
- văzând Hotărârea Consiliului Local al Municipiului Focșani nr.134/28 martie 2017 privind adoptarea unor măsuri privind demararea procedurii de selecție pentru funcțiile de membrii ai consiliului de administrație la PARKING FOCȘANI S.A.;
- în temeiul prevederilor Ordonanței de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
- în conformitate cu dispozițiile art.34 lit.b și art.36 alin.(1) din Hotărîrea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
 - în baza  art.36 alin. (3) lit. c), alin.(6)'lit.a) pct 19 și în temeiul art.45 alin.(1) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂREȘTE:

 
Art.1. Se avizează profilul consiliului de administrație la PARKING FOCȘANI S.A. potrivit anexei nr.1 care face parte integrantă din prezenta hotărâre.
         Art.2. Se avizează profilul candidatului pentru poziția de membru în consiliul  de administrație la PARKING FOCȘANI S.A. potrivit anexei nr.2 care face parte integrantă din prezenta hotărâre.

         Art.3. Se avizează matricea profilului consiliului de administrație la PARKING FOCȘANI S.A. potrivit anexei nr.3 care face parte integrantă din prezenta hotărâre.      
         Art. 4. Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor și Primarului Municipiului Focşani, conform legii, care va asigura executarea acesteia prin Serviciul administraţie publică locală, agricultură, Direcţia economică-Serviciul resurse umane, managementul calității și de către Comisia de selecţie,  reprezentantul Consiliului Local al Municipiului Focşani în Adunarea Generală a Acţionarilor la PARKING FOCȘANI S.A.  şi  PARKING FOCȘANI S.A. 

    PREȘEDINTE DE ȘEDINȚĂ, 
              Mihai Nedelcu                                               Contrasemnează,

                                                                        SECRETARUL MUNICIPIULUI 
                                                                                              FOCŞANI
                                                                                      Corhană Eduard Marian

Municipiul Focșani,  27 aprilie 2017
  Nr. 156
       ROMÂNIA                                                                   Anexa 1          

     JUDEŢUL VRANCEA                                                  la Hotărârea nr. 156
       CONSILIUL LOCAL                                                   din 27 aprilie 2017                                                     
 AL MUNICIPIULUI FOCȘANI                                

Profilul Consiliului de administrație

                                 la PARKING FOCȘANI  S.A.
I. ASPECTE GENERALE ALE PROFILULUI CONSILIULUI  DE ADMINISTRAȚIE

1. Contextul organizațional
Prin Hotărârea Consiliului Local al Municipiului Focşani nr. 89/23.02.2017 s-a aprobat schimbarea formei juridice a PARKING FOCȘANI S.R.L., din societate cu răspundere limitată în societate pe acțiuni de tip “închis”, având ca acţionari Municipiul Focşani, prin Consiliul Local al Municipiului Focşani şi SC Transport Public S.A Focșani.
PARKING FOCȘANI S.A. este administrată în sistem unitar, așa cum este reglementat de prevederile Legii nr. 31/ 1990 privind societățile, cu modificările și completările ulterioare. Societatea este operatorul serviciului public de administrare a domeniului public și privat constând în servicii anexe pentru transporturi terestre (administrare și management parcări autovehicule)  din municipiul Focșani.

Autoritatea publică tutelară este Consiliul Local al Municipiului Focșani.

 
Activitatea societății este organizată cu respectarea următoarelor principii  și strategii locale:

· crearea condițiilor optime pentru organizarea, funcționarea și exploatarea domeniului public și privat al Municipiului Focșani;

· rezolvarea problemelor de ordin economic, social şi de mediu;

· administrarea eficientă a bunurilor aparţinând domeniului public şi privat al unităţii administrativ teritoriale;

· protecţia şi conservarea mediului natural şi construit.

Consiliul de Administrație (denumit in continuare "Consiliul "), va fi format din 5 (cinci) membrii neexecutivi. Societatea este administrată în sistem unitar. Având în vedere delegarea atribuțiilor către director, componența consiliului de administrație va fi formată din administratori neexecutivi în sensul prevederilor actului constitutiv al societății. 

               2. Priorități strategice
Societatea are următoarele obiective strategice:
    - eficiență economică;

    - modernizarea și îmbunătățirea serviciilor;
    - promovarea competenței profesionale.
               3. Atribuții și așteptări
         Consiliul este însărcinat cu îndeplinirea tuturor actelor necesare și utile pentru realizarea obiectului de activitate al societății, cu excepția celor rezervate de lege pentru Adunarea Generală a Acționarilor. Consiliul este însărcinat să supravegheze performanța managementului executiv, situația generală a afacerilor din cadrul Societății. Consiliul sprijină managementul executiv.
         Atribuțiile Consiliului de Administrație privind  administrarea  Societății sunt cele legate de stabilirea direcțiilor principale de activitate și dezvoltare a Societății, a obiectivelor pentru directorul Societății, de urmărire și evaluare a activității acestuia prin raportare la prevederile contractului de mandat respectiv, a planului de management al acestuia.

   Fiecărui membru al Consiliului de Administrație îi este cerut să  înțeleagă pe deplin responsabilitățile Consiliului, să aibă o viziune pe termen lung și să ofere contribuții valoroase, să arate dedicație pentru rolul său prin pregătire minuțioasă, disponibilitate și punctualitate, dedicație [image: image3.emf]pentru îmbunătățirea continua a societății, integritate, independență, să ia  numai  decizii  pentru binele organizației  și probitate.
              4. Componența Consiliului

    Componența  Consiliului  se  stabilește  astfel  încât  membrii   săi,  în  ceea  ce  privește  relația dintre ei și cu managementul  executiv, să acționeaze   independent  și critic iar membrii  consiliului să se completeze unul pe celălalt. Consiliul va avea o componență mixtă și echilibrată în ceea ce privește experiența profesională, asigurând o diversitate a expertizei și experiențelor la nivelul întregului consiliu. Fiecare membru al consiliului trebuie să aibă calificarea necesară pentru a evalua operațiunile și politicile societății.
  Consiliul trebuie să fie compus, în majoritate , din membrii cu experiență și care să anticipeze provocările pentru aceasta în anii următori. Un membru al consiliului poate avea mai multe domenii de expertiză/competență. Nu este necesar ca membrii Consiliului să aibă experiență profesională în domeniul în care activează societatea, întrucât pluralitatea de experiențe profesionale este cea care poate da substanța discuțiilor și activităților membrilor Consiliului. De asemenea este esențial ca toți membrii Consiliului să aibă o educație economică adecvată și o bună înțelegere a principalilor termeni economici specifici administrării unor societăți și de guvenanță corporativă.

          Consiliul este reponsabil pentru:

a) Dezvoltarea unui proces adecvat pentru determinarea scopului, viziunii și valorilor organizației , modul de dezvoltare în cadrul organizației și de revizuire;

b) Participarea la procesul de dezvoltare a strategiilor și asigurarea faptului că strategia este implementată în așa fel  încât societatea să poată genera toată valoarea potențială;

c) Monitorizarea managementului prin dezvoltarea și utilizarea proceselor și  sistemelor eficiente pentru determinarea criteriilor  de  performanță  adecvate  pentru  
societate:  cum sunt monitorizate, performanța,  managementul  riscului,  conformitatea;  cum  sunt identificate nevoile de dezvoltare și cum sunt implementate planurile de  îmbunătățire continuă;
d)  Aderarea și raportarea la standardele minime legale și reglementare, luând în considerare interesul angajatilor și cel al acționarilor.

Consiliul  de  administrație  are următoarele  competențe  de  bază, care  nu  pot  fi  delegate directorului:

a) stabilirea direcțiilor principale de activitate și de dezvoltare ale        societății;

b) stabilirea  politicilor  contabile și a sistemului de control  financiar, precum  și aprobarea planificării financiare;

c) numirea și revocarea directorului , conform legislației în vigoare și stabilirea remunerației acestuia;
d) supravegherea activității directorului societății;

e) pregătirea raportului anual, organizarea adunării generale a acționarilor și implementarea hotărârilor acesteia;

                 f)

introducerea  cererii  pentru  deschiderea  procedurii  insolvenței  societății.

5. Reguli generate pentru componența Consiliului
Se vor aplica următoarele reguli generale obligatorii privind componența Consiliului:

a. cel puțin doi dintre membrii consiliului de administrație trebuie să aibă studii economice sau juridice și experiență în domeniul economic , juridic, contabilitate, de audit sau financiar de cel puțin 5 ani;
b. nu poate fi mai mult de un membru din rândul funcționarilor publici sau al altor categorii de personal din cadrul autorității publice tutelare ori din cadrul altor autorități  sau  institutii publice;
c.  cel  puțin  unul  dintre  membrii  consiliului  de administrație  trebuie  să aibă studii  în domeniul științe inginerești și experiență în domeniu minimum  5 
ani;

d.   consiliului de administrație este format din administratori neexecutivi;
           e.  ” O persoană fizică poate exercita concomitent cel mult 3 mandate de administrator şi/sau de membru al consiliului de supraveghere în societăţi sau întreprinderi publice al căror sediu se află pe teritoriul României. Această prevedere se aplică în aceeaşi măsură persoanei fizice administrator sau membru al consiliului de supraveghere, precum şi persoanei fizice reprezentant al unei persoane juridice administrator ori membru al consiliului de supraveghere”;
f. evitarea situațiilor de conflict de interese sau incompatibilități prevăzute de  O.U.G. 109/2011 privind guvernanța corporativă  a întreprinderilor publice,  cu  
modificările și completările ulterioare  și Legea 31/1990 republicată, cu modificările   și completările ulterioare .

II. PROFILUL INDIVIDUAL AL MEMBRILOR CONSILIULUI
Condițiile generale minime obligatorii care vor fi îndeplinite de membrii Consiliului sunt următoarele:

a) studii superioare de lungă durată absolvite cu diplomă de licență;
b) cunoașterea limbii române (scris și vorbit);

c) capacitate deplină de exercițiu;
d) să nu aibă î  nscrieri în cazierul fiscal și judiciar;

e) experiență în îmbunătățirea performanței societăților sau regiilor autonome;

f) minim 5 ani experiență profesională;

g) să nu fi fost destituit dintr-o funcție publică sau să nu fi încetat contractul individual de muncă pentru motive imputabile salariatului în ultimii 5 ani;
h) persoanele care nu pot fi fondatori, potrivit art.6 alin (2) din Legea 31/1990 privind societățile, republicată, cu modificările  și completările ulterioare, nu vor putea fi nici administrator.
  Candidații selectați conform condițiilor minime de mai sus, vor fi evaluați pe
baza matricei Consiliului.

         Consiliul trebuie să fie compus în așa fel încât membrii să aibă cunoștiințele necesare, aptitudinile și experiență critică constructivă, muncă în echipă, comunicare, cultură financiară, luarea de decizii și detectarea tiparelor pentru a contribui la activitatea consiliului ca întreg.

Pentru a se califica pentru poziție, candidații trebuie să posede următoarele cunoștințe, aptitudini și abilități:

a. Competențe specifice sectorului de activitate
· cunoștinte despre domeniul de activitate al societății;
· cunoștinte despre reglementările specifice serviciilor publice;
· cunoașterea Strategiei de Dezvoltare a Municipiului Focșani.

b. Competențe profesionale de importanță strategică/tehnică
  Membrii Consiliului vor avea experiența în:
· îmbunătățirea performanței societăților și serviciilor publice, bune capacități strategice și de evaluare a impactului deciziilor consiliului privind societatea și părțile interesate ale acesteia;
· cunoștinte
 și abilități de a evalua opțiuni strategice  și riscuri , de a identifica priorități și de a contribui la îmbunătățirea strategiei de dezvoltare a societății;

          - cunoștințe și practici de management financiar și abilitatea de a comunica în clar 

așteptările și actiunile  necesare  pentru  realizarea  indicatorilor stabiliți  de  autoritatea publică tutelară;
          - cunoștințe  pentru  managementul  riscului, i nclusiv abilitatea de a identifica, cuantifica și propune strategii pentru managementul riscului.
c. Guvernanța  corporativă
O puternică înțelegere a principiilor și practicilor de guvernanță corporativă cu privire la:

           - rolurile și responsabilitățile membrilor consiliului de administrație si a  directorului; 
         - gândire strategică și previziuni;

         - monitorizarea performantei.
          Responsbililități:                          
          - luarea deciziilor;
          - cunoașterea din interior a bunelor practici de guvernanță  a întreprinderii publice.
d. Social și personal
          Se au în vedere următoarele:
           - să se comporte cu integritate, onestitate și transparență în relația cu               ceilalți și cu societatea;

           - să construiască bune relații în cadrul și în afara societății pentru  a putea influența deciziile și rezultatele în vederea beneficiului societății și pentru o viitoare realizare a scopurilor acesteia;

          - să gestioneze  cu  eficacitate  conflictele,   să  găsească  un interes                  comun și să obțină cooperare atunci când are de-a face cu opinii  adverse;

          - să construiască  raporturi și să relaționeze  bine  cu ceilalți, indiferent de 
poziție,  putere, influență sau statut;

          - să negocieze cu succes în situații de criză atât cu grupuri interne cât și cu grupuri externe.
          PREȘEDINTE DE ȘEDINȚĂ
                     Mihai Nedelcu                                             Contrasemnează,

                                                                             SECRETARUL MUNICIPIULUI
                                                                                                  FOCȘANI

                                                                                       Eduard  Marian  Corhană

          ROMÂNIA                                                                     Anexa nr. 2          

 JUDEŢUL VRANCEA                                                     la Hotărârea nr. 151
  CONSILIUL LOCAL                                                      din 27 aprilie 2017
AL MUNICIPIULUI FOCȘANI                            
Profilul candidatului 

pentru poziția de membru în consiliul de administrație

 la PARKING FOCȘANI S.A.
          In conformitate cu prevederile Ordonantei de urgență a Guvenului nr. 109/2011 privind guvernanța corporativă a întreprinderilor publice, actualizată, și ale Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanața de urgență a Guvemului nr. 109/2011 privind guvemanța corporativă a întreprinderilor publice,  Comisia de Selecție constituită prin Hotărârea Consiliului Local al Municipiului Focșani nr.134/28.03.2017, având  în  vedere  contextul  organizațional,  obiectivele și rezultatele așteptate de la întreprinderea publică, elementele cheie cerute consiliului pentru asigurarea unei activități de succes a întreprinderii publice și atribuțiile consiliului, a stabilit Profilul Candidatului pentru pozitia de membru în Consiliul de Administrație al societății PARKING FOCȘANI S.A.
A. Condițiile generale minime obligatorii  care vor  fi  îndeplinite pentru funcția de membru al Consiliului de administrație  sunt următoarele:
a) studii superioare de lungă durată absolvite cu diploma de licență în domeniul economic sau juridic, și experiență în domeniul economic, juridic, contabilitate, de audit sau financiar de cel puțin 5 ani;
b) cunoașterea limbii române (scris și vorbit);
c) capacitate deplină de exercițiu;
d) să nu aibă înscrieri în cazierul fiscal și judiciar;

e) experiență  în  îmbunătățirea  performanței  societăților sau  regiilor  autonome   ;
f)
minim 5 ani experiență profesională;
g) să nu fi fost destituit dintr-o funcție publică sau să nu fi încetat contractul  individual de muncă pentru motive imputabile salariatului  în ultimii  5 ani;

h) persoanele care nu pot fi fondatori , potrivit art.6 alin (2) din Legea 31/1990 privind societățile, republicată, cu modificările și completările ulterioare, nu vor putea fi nici administratori.

i)  în cadrul consiliului de administrație nu poate fi mai mult de un membru din rândul funcționarilor publici sau al altei categorie de personal din cadrul autorității publice tutelare ori în cadrul altor autorități sau instituții publice.
Candidații  selectați  conform  condițiilor  minime  de  mai  sus, vor  fi 

evaluați  pe  baza  matricei Consiliului.
   Consiliul trebuie să fie compus în așa fel încât membrii să aibă cunoștiințele necesare, aptitudinile și experiență critică constructivă, muncă în echipă, comunicare, cultură financiară, luarea de decizii și detectarea tiparelor pentru a contribui la activitatea consiliului ca întreg.

B. Pentru  a  se  califica  pentru   poziție, candidații  trebuie  să   posede  următoarele  cunoștințe, aptitudini  și abilități:
a. Competențe specifice sectorului de activitate al întreprinderii publice
Următoarele  obiective specifice principale vor fi avute în vedere la stabilirea competențelor în domeniul de activitate al societății:
· cunoștinte de sector specifice întreprinderii publice ;
· cunoștinte despre reglementările specifice serviciilor publice ;
· cunoașterea Strategiei  de Dezvoltare a M unicipiului Focșani.
b. Competente pr ofesionale de importa nta strategică/tehnică
Membrii Consiliului vor avea experiență în:
· îmbunătățirea performanței societăților și serviciilor publice, bune capacități strategice și de evaluare a impactulului deciziilor consiliului privind societatea și părțile interesate ale acesteia;
· înțelege  rolul  consiliului în oferirea unei  direcții  strategice  pentru  organizație  pe termen  lung; poate evalua opțiunile strategice și riscuri, identifica prioritățile strategice și poate contribui la consiliu prin prezentarea de direcții strategice executivului, în scopul de a oferi valoare și creștere pentru societate pe termen lung;
· cunoștinte și abilități de a evalua opțiuni strategice și riscuri, de a identifica priorități și de a contribui la îmbunătățirea strategiei de dezvoltare a societății;

· cunoștințe și practici de management financiar și  abilitatea de a comunica în clar așteptările și acțiunile necesare pentru realizarea indicatorilor stabiliți de autoritatea publică tutelară;
· cunoștințe  pentru  managementul  riscului,  inclusiv  abilitatea  de  a  identifica ,  cuantifica și propune strategii pentru managementul riscului;

· înțelege rolul IT-ului  ca  o  unealtă  strategică  de  afaceri și ghidează  luarea deciziilor consiliului cu respect pentru strategia de TIC și investiții a societății;

         -are  o  înțelegere  a  sistemului  legal  și  a  mediilor  legale  în care  operează
 societatea.
c. Guvernanța  corporativă

    0 puternică înțelegere a principiilor și practicilor de guvernanță corporativă cu privire la:
· practici și principii de guvernanță corporativă, este familiarizat/ă cu legislația și politicile guvernamentale referitoare la guvernanța întreprinderilor publice și înțelege importanța gestionarii resurselor publice într-o manieră transparentă și eficace;

· rolurile și responsabilitățile membrilor consiliului de administrație și a directorului; 
· gândire strategică și previziuni ;

· monitorizarea performanței ;

· contribuie  la  luarea  deciziilor  consiliului  prin  exercitarea  unui  raționament  independent întelegând principiul  responsabilității colective;

· înțelege că responsabilitățile consiliului pentru supervizarea performanței  managementului și monitorizeaza adaptarea organizației  la responsabilitățile sale legale, etice sau sociale.

d. Social și personal

  Se au în vedere următoarele:

- contribuie la luarea deciziilor în cadrul consiliului prin exercitarea de gândire și judecată independente , considerând  binele pe termen lung al societății, și nu doar rezultatele pe termen scurt;

· relaționează cu succes cu alții în diverse grupuri și situații, promovând  relațiile armonioase de lucru;

· este eficient/ă în negocierea  de înțelegeri  care obțin rezultatele dorite, într-o manieră ce demonstrează respect și integritate;
· poate descompune , ordona, caracteriza și ierarhiza elementele unui sistem, are abilitatea de a înțelege de ce sistemul a ajuns acolo unde este și a previziona evoluția acelui sistem în condițiile modificării unui element component.

e. Etică și integritate

   Se comportă cu integritate, onestitate și transparență în relația cu alții și cu societatea.

f. Independență

Posedă o gândire independentă și este capabil/ă să ofere provocarea și rigoarea necesare pentru a asista consiliul în realizarea unei înțelegeri globale a informațiilor și opțiunilor care facilitează un standard înalt în luarea deciziilor.

PREȘEDINTE DE ȘEDINȚĂ,

            Mihai Nedelcu                                                            Contrasemnează,

                                                                                 SECRETARUL MUNICIPIULUI
                                                                                                 FOCŞANI

                                                                                           Eduard Marian Corhană

        ROMÂNIA                                                                                                                                           Anexa nr.3

       JUDEȚUL VRANCEA
la Hotărârea nr. 151 din

        CONSILIUL LOCAL                                                                                                                         27 aprilie 2017                

 AL MUNICIPIULUI FOCȘANI                                                                                              

MATRICEA PROFILULUI CONSILIULUI DE ADMINISTRAȚIE LA PARKING FOCȘANI S.A.

	III. Cereri prescriptive și proscriptive

    Notă: pentru fiecare Competență există o definiție urmată de un set de indicatori cheie care specifică competențele necesare. Aceste definiții de competență sunt bazate pe un nivel 3 de experiență – Competent. 

I.DESCRIEREA MATRICEI

Descrierea coloanelor matricei
A. Criterii - Reprezintă categorii de competențe, trăsături, condiții necesare și interdicții derivate din matricea consiliului. Criteriile sunt folosite pentru evaluarea colectivă sau individuală a candidaților pentru postul de membru în consiliu.
B. Obligatoriu (Oblig.) sau Opțional (Opt.) - Precizează dacă pentru scopul evaluării este necesar un anumit criteriu (selectează obligatoriu) sau nu (selecteaza opțional).
       Criteriile  obligatorii  sunt competențe    și  trăsături  care  trebuie  să  fie îndeplinite  de către toți  candidații  sau de către acei  membri  din consiliu  pentru  care există  un  nivel  minim  de competență  aplicabil.
      Criteriile opționale sunt competențe și trăsături care pot fi îndeplinite de unii dintre membrii consiliului, dar nu în mod necesar de către toți, pentru care nu există un nivel minim de competență aplicabil tuturor membrilor consiliului.
C. Ponderea (0-1) - lndică importanța relativă a competenței ce este evaluată. O valoare a ponderii apropiată de 1 indică o importanță crescută a competenței, în timp ce valorile apropiate de 0 indică o importanță scazută.
D. Administratori în funcție/curent - Numele complet al administratorilor actuali, ordonați alfabetic.
E. Candidați nominalizați - Numele complet al administratorilor propuși (candidați sau/și nominalizați), ordonați alfabetic.
F. Total - Valoarea totală a unui anumit criteriu pentru toți administratorii și candidații  nominalizați, de exemplu suma punctajelor de pe fiecare rând.
G. Total ponderat -Valoarea totală ponderată a unui anumit criteriu pentru administratorii și candidații nominalizați [calculat ca sumă punctajelor de pe fiecare coloană multiplicată cu ponderea criteriului (prevazută la punctul C)].
H. Pragul minim colectiv- Nivel procentual din potențialul maxim al competențelor individuale agregate care trebuie îndeplinite de toți membrii consiliului, pentru îndeplinirea capacităților necesare consiliului ca întreg (calculat ca punctaj minim acceptat pentru criteriu în total/[numărul candidați sau  membri  x  punctajul maxim x I00).
I.
Pragul curent colectiv - Nivel procentual calculat ca raport între: Total/(numărul candidați sau membri x punctaj maxim) x 100.

Descrierea  rândurilor matricei
• Competențe - Combinația de cunoștințe, aptitudini, experiență și comportament necesară pentru a îndeplini cu succes rolul de administrator. Grila de punctaj de 1 până la 5.
• Trăsături - calitate distinctă sau caracteristică a individului. Grila de punctaj de 1 până la 5.

• Condiții prescriptive și proscriptive - Alte condiții eliminatorii - Reprezintă caracteristicile individuale sau colective care trebuie să fie îndeplinite și care sunt i nterzise. Grila de punctaj de 1 până la 5.
• Subtotal - Punctajul total pentru administratori și candidați nominalizați individuali pe grupuri de criterii [calculat ca suma  punctajelor  pentru  fiecare  grup  de  criterii  (competențe, trăsături, condiții  care  pot  fi eliminatorii) pentru un administrator sau candidat nominalizat].
• Subtotal  ponderat  - însumarea  valorilor  obținute în urma  multiplicării  punctajului  

obținut  pentru fiecare criteriu cu ponderea asociată. (punctaj criteriu*pondere cr iteriu)

• Total  -  Valoarea  totală  a  punctajului  criteriilor  pentru  administratori  și  candidații  nominalizați  individuali (calculat ca suma punctajelor  pentru  fiecare coloană).
• Total ponderat - Suma Subtotalurilor ponderate.

• Clasament - Clasificarea candidaților nominalizați pe baza totalului ponderat obținut de fiecare.
II. CRITERII FOLOSITE IN CADRUL MATRICEI – DESCRIERE ȘI INDICATORI ASOCIAȚI 

Criteriile folosite în cadrul matricei sunt descrise și asociate cu indicatori, care sunt folosiți pentru a evalua membrii în funcție ai consiliului, dar și candidații  noi/candidații  la reînnoirea mandatului.

A. COMPETENȚE

         1.Competențe specifice sectorului întreprinderii publice 
         1.1 Cunoștinte de sector specifice intreprinderi publice

         Descriere: cunoaște sectorul în care funcționează societatea, evoluțiile viitoare, modele și strategii relevante de afaceri și poate articula poziționarea competitivă a societății în raport cu alte societăți din sector, cunoaște reglementările specifice serviciilor publice, cunoaște Strategia de Dezvoltare a Municipiului Focșani.
Indicatori:
1 . Farniliarizat/ă cu strategiile și modelele de afaceri potrivite pentru sectorul în care operează societatea;
  2. Cunoaște care sunt jucătorii cheie ai sectorului de activitate și modul în care relaționează aceștia;
3.   Înțelege peisajul  competitiv și cum influențează  acesta  societatea și  sectorul ca întreg;
4. Se păstrează  la curent cu tendințele actuale și viitoare, evoluții și forțe (sociale, politice, tehnologice, științifice, ecologice, economice, etc.) care modelează sectorul de activitate ;
5. Impărtășește cunoștintele și perspectivele sectorului de activitate cu alți membri ai consiliului în sprijinul procesului de luare a deciziilor ;
6. Poate referi  indicatori  de performanță  corporativă la tendințele sectorului  de activitate.
2. Competențe profesionale de importanță strategică/tehnice
2.1 Gândire strategică și previziuni
Descriere: înțelege rolul consiliului în oferirea unei direcții strategice pentru societate pe termen lung, poate evalua opțiunile strategice și riscuri , identifică prioritățile strategice și poate contribui la consiliu prin prezentarea de direcții strategice executivului, în scopul de a oferi valoare și creștere pentru societate pe termen lung.
lndicatori:
1 .Contribuie la definiția consiliului referitor la viziunea societății, valorile și scopul care ghidează strategia;
2. Poate articula obiectivele strategice ale societății și poziția strategică curentă;
3. Alături de alți membrii ai consiliului, monitorizează mediul extern pentru schimbări ce pot afecta societatea;

4. Poate analiza  informații competitive și date de referință;
5. Poate identifica, revizui , evalua sau provoca presupuneri pe care se bazează analiza SWOT.
2.2 Finanțe  și contabilitate
Descriere: familarizat cu cerințele privind guvernanța financiară aprofundată și a practicilor de management financiar contemporan, inclusiv responsabilitățile financiare ale principiilor consiliului și de contabilitate, audit financiar și rapoarte financiare.
lndicatori:
1 . Notifică consiliul cu privire la problemele cu implicații posibile financiare sau contabile;
2. Ajută membrii  consiliului sa înțeleagă potențialele implicații financiare ale deciziilor specifice;
3. Explică   aspectele   financiare
și  contabile  într-un  mod   care  poate  fi  ușor  de  înteles  de  către  membrii consiliului care au un nivel scăzut de competență financiară;
4. Efectuează   dezvoltarea   unei   viziuni   analitice   independente   a  consiliului   privind   bunăstarea financiară și mediul de control financiar al societății;
5. Familiarizat/ă cu reglementările și normele aplicabile de bune practici;
6. Familiarizat/ă cu standarde profesionale de contabilitate;
7. lnțelege politicile și  practicile sectorului public al finanțelor și contabilității.
          2.3 Managementul riscului
Descriere: înțelege importanța evaluării și atenuarea riscurilor organizationale și este   farniliarizat/ă cu metodologiile și procesele pentru îndeplinirea cerințelor  managementului de risc.

          lndicatori:
1. Familiarizat/ă  cu subiecte, strategii și tehnici curente referitoare la identificarea și atenuarea riscului;

2. Asistă consiliul în identiticarea, cuantificarea și propunerea de strategii pentru managementul riscului;
3. Se angajează în dezvoltarea profesională continuă în ceea ce privește metodologiile managementului  de risc;
4. Explică aspectele tehnice legate de managementul riscului într-o manieră ușor de înțeles;
5. Conduce strategia de implicare a consiliului  în ședințe informate despre risc;
6. Preia comanda de propuneri care au fost aduse în atenția consiliului de administrație pentru revizuire, în evaluarea componentelor de management al riscurilor.
2.4. Conștientizare  organizațională
Descriere: are abilitatea de a înțelege funcționarea, structura   și cultura societății dar   și climatul politic, cel social și cel economic în care operează societatea.
Indicatori:
1. Înțelege rolurile altora, ordini de zi și perspective precum și dinamica relației ce se derulează și afectează obiectivele mai ample.

2.Poate identifica relații, factori de decizie precum și persoanele ce le pot influența.
3.Poate sprijini consiliul în prezicerea modalității prin care noi oportunități, evenimente sau situații pot afecta persoanele și grupurile din cadrul organizatiei.

2.5 Tehnologia informației
Descriere: înțelege  rolul  IT-ului  ca o unealtă  strategică  de afaceri și ghidează  luarea  deciziilor consiliului  cu respect  pentru  strategia de TIC și investiții  a societății.

lndicatori:
1. Se menține la curent cu dezvoltările în Tehnologia informațiilor și a Comunicațiilor (TIC);
2. Asistă consiliul în evaluarea strategiei TIC;
3. Oferă  consiliului  o evaluare  independentă  a  problemelor  tehnice  de TIC;
4. Asistă consiliul  în  gândirea și pregătirea  futuristă  pentru  schimbările TIC;
5. Sfătuiește consiliul pe probleme de securitate cibernetică.
2.6. Legislație
Descriere: are o înțelegere a sistemului legal și a mediilor legale și regulatoare în care operează societatea.

lndicatori:
1. Are cunoștințe funcționale despre legislația de contract și dreptul comercial general;

2. Familiar/ă cu cadrul  legislativ și statutele sub care operează societatea;

3. Poate ghida consiliul cu privire la aspectele de conformitate legate și de reglementare;
4. Sfătuiește consiliul referitor la problemele cu posibile implicări juridice;

5. Asistă  membrii  consiliului  în înțelegerea  problemelor legale și ale implicațiilor  acestora;

6. Se menține  la  curent  referitor  la  problemele  cu  implicații   legale  pentru  societate.

3.Guvernanța  corporativă

3.1 . Guvernanța întreprinderilor publi ce
Descriere: are o cunoaștere de bune practici și principii de guvernanță corporativă, este familiarizat/ă  cu legislația și politicile guvemamentale  referitoare la guvernanța întreprinderilor  publice  și  înțelege  importanța gestionării  resurselor publice într-o manieră transparentă și eficace.
lndicatori:
1. Farniliarizat/ă cu principiile, conceptele și practicile de bună guvernanță corporativă fundamentale;
2. Ințelege cadrul  guvernanței  corporative  în  care  operează  societatea,  inclusiv  legislația,  reglementările, codurile și  politicile relevante;

3. Demonstrează un nivel ridicat de dedicație, transparență, integritate,  responsabilitate  și  probitate;

      4. Ințelege structura de responsabilitate  și cum diverse organisme relaționează unul cu celalalt - Autoritatea Publică Tutelară, consiliul și executivul societății.
3.2 Rolul consiliului
Descriere: are o înțelegere clară cu privire la rolul și funcțiile consiliului. 

lndicatori:
1. Ințelege structura și compoziția consiliului;
2. Ințelege  funcțiile și responsabilitățile  consiliului;
3. Întelege rolurile și responsabilitățile  membrilor  consiliului;
4. Ințelege obligațiile asociate cu responsabilitatea financiară;
5. Recunoaște distincția între direcția strategică și cea operațională.
3.3 Luarea deciziilor în cadrul consiliului
Descriere: contribuie la luarea deciziilor consiliului  prin exercitarea  unui  raționament  independent, înțelegând principiul  responsabilității colective.
Indicatori :

1.  Caută clarificări atunci când are incertitudini cu privire la o problemă sau când nu există claritate;
2. Solicită sfat specializat atunci când sunt necesare alte perspective și puncte de     vedere despre decizii critice;

3. Exercită  o judecată   independent și oferă  o părere  obiectivă  după  o atentă  evaluare  a 
tuturor  problemelor;
4. Recunoaște nevoia de îndepărtare a părtinirilor personale, convingerilor politice și a intereselor  speciale atunci când consideră problemele din perspectiva consiliului;

5. Este conștient/ă de pericol ul gândirii de grup și solicită întrebări provocatoare sau exploratoare pentru a facilita procesul consil iului de l uare a deciziilor;
6. Recunoaște  faptul  că  consiliul  vorbește  pe  o singură  voce și  se  consideră 
responsabil/ă  (dar și pe alții) pentru deciziile luate de către consiliu.
3.4 Monitorizarea performanței
Descriere: înțelege că responsabilitățile consiliului pentru  supervizarea  performanței   managementului, monitorizează  adaptarea organizației  la responsabilitățile sale legale, etice sau sociale.
Indicatori:

a.Poate evalua eficacitatea controlului intern și a sistemelor de managementul riscului;
          b.Ințelege cadrul  de risc al organizației;
          c.Contribuie  la monitorizarea  performanței  manageriale de către consiliu  în relație  cu  rezultate cheie de afaceri;
d.înțelege responsabilitățile legale, etice și sociale ale organizației și monitorizează; conformitatea cu acestea; 

e.Monitorizează relația structurii manageriale cu părțile interesate externe cheie;

f.Ajută consiliul în implicarea părților interesate prin metode potrivite pentru determinarea, răspunderea, și raportarea la interese materiale economice, legale, etice, sociale și de mediu .

4.Social și  personal
4.1 Luarea deciziilor
Descriere: contribuie  la  luarea  deciziilor  în  cadrul  consiliului  prin  exercitarea  de  gândire și judecată independente, considerând binele pe termen lung al organizației,  și nu doar rezultatele pe termen scurt.

Indicatori :

1.Nu  este predispus/ă  la decizii  pripite, ci mai  degrabă cântărește problemele și ia în calcul  opțiunile și riscurile, fără amânare la decizii bazate pe analiză, înțelepciune, experiență și raționament;

2. Se consultă cu alții pentru perspective diferite la timp pentru a cerceta probleme cu care nu este familiar/ă;

           3.Este cautat/ă de către altii pentru sfaturi și soluții;
         4.Caută să ofere claritate discuțiilor;

         5.Este capabil/ă să organizeze  și să utilizeze  informația cu eficiență la decizii în timp

util, folosind informații incomplete, acolo unde este nevoie, pentru a putea respecta termene limită importante.
4.2 Relații interpersonale
      Descriere: relaționează cu succes cu alții în diverse grupuri și situații, promovând relațiile armonioase de lucru.

      Indicatori :
1. Relaționează cu succes cu alții indiferent de poziție, putere, influență sau status;

2. Este eficient/ă în stabilirea rapoartelor;

3. Investește timp și energie pentru ai cunoaște pe cei cu care trebuie să interacționeze;

4. Este priceput/ă  la folosirea tactului și diplomației;
     5.  Poate împrăștia cu ușurință situații de înaltă tensiune.

4.3. Negociere
Descriere: este eficient/ă   în   negocierea   de  înțelegeri   care  obțin   rezultatele   dorite,  într-o   manieră ce demonstrează respect și integritate.
       Indicatori :
1. Poate negocia cu succes în situații de criză atât cu grupuri interne cât și cu grupuri externe;
2. Poate soluționa diferențele cu minimum de impact;
3. Poate obține concesii fără a deteriora relațiile;
4. Poate fi direct/ă și puternic/ă dar și diplomat/ă;
5. Câștigă cu ușurință încrederea;
      6.  Are un bun simț al momentului.
4.4. Capacitatea de analiză si sinteză
Descriere: poate descompune, ordona, caracteriza și ierarhiza elementele unui sistem, are abilitatea de a înțelege de ce sistemul a ajuns acolo unde este și a previziona evoluția acelui sistem în condițiile modificării unui element component.
Indicatori:
1. Descompune părțile problemei fără a pierde imaginea de ansamblu;
2. Poate vedea cum modificarea unei componente, variabile a sistemului influențează ansamblul;
3. Poate modela problema  în termeni abstracți;
4. Nu trage concluzii pripite chiar dacă se află în situații de stres;
5. Poate sintetiza informația și să identifice elementele importante;
6. Poate formula  soluții  pe baza  analizei făcute și poate argumenta  în mod  logic soluția propusă, punctând părțile ei forte și punctele ei slabe.
B.TRĂSĂTURI
1. Eticii  și integritate

Descriere: se comportă cu integritate, onestitate și transparență în relația cu alții și cu organizația. 

Indicatori:
       1. Ințelege și îndeplinește îndatoririle și responsabilitățile unui consiliu, și menține cunoștințe în această privință prin formare profesională;
           2. Plasează interesele organizaționale deasupra tuturor celorlalte;
           3. Se comportă într-o manieră demnă de încrederea și respectul colegilor di n consiliu
            4. Vorbește cu onestitate și sinceritate;
           5.Tratează informațiile sensibile și confidențiale cu discreția cuvenită și în concordanță cu prevederile contractului de mandate;
            6. Dezvăluie  ,,interese"  ce  pot   cauza   partinire  și  subiectivitate   în   dezbaterile  consiliului;   se  abține  de   la deciziile  consiliului  de  administrație  ce  pot  crea conflicte  de  interese;
           7. Păstrează angajamentele și promisiunile tăcute președintelui și membrilor consiliului.
           8. Se cornportă în concordanță cu propriile valori și cu cele ale societății.
2. Independență
Descriere: posedă o gândire independentă și este capabil/ă să ofere provocarea și rigoarea necesare pentru a asista consiliul în realizarea unei înțelegeri globale a informațiilor și opțiunilor care facilitează  un standard înalt în luarea deciziilor.
lndicatori :

1. Este   dispus/ă   să    nu    fie   de   acord  și  să  adopte   o  poziție    independentă   în   fața   opiniilor   divergente    și detrimental potential personal;

2. Încurajează discuția riguroasă  și opinii diverse pentru a putea preveni și risipi gândirea de grup;
3. Adoptă o abordare curioasă și pune sub semnul întrebării  în  mod  activ  ipotezele și testează presupozițiile;
4. Solicită clarificări și explicații;

5. Este dispus/ă să conteste status quo-ul și modul  tradițional de a face lucrurile.

           3.  Expunere politică
	Rating
	I
	2
	3
	4
	5

	Expunere politică
	Foarte expus
	
	
	
	Fără expunere


         4. Aliniere cu scrisoarea de așteptări a acționarilor
	Rating
	1
	2
	3
	4
	5

	Alinierea cu scrisoarea de așteptări   a acționarilor
	lntenția exprimată nu se al iniază
	
	
	
	Intenția exprimată se aliniază


C.Cerințe prescriptive și proscriptive

1.Număr de mandate
	Rating
	1
	2
	3
	4
	5

	Număr de mandate
	>3
	3
	2
	1
	0



2.  Studii  superioare  de  lungă  durată  absolvite  cu  diplomă  de  licență  în domeniul   economic sau juridic și experiență în domeniu minimum 5 ani
	Rating
	1
	2
	3
	4
	5

	Studii economice sau juridice  și experiență în domeniul economic, juridic, contabilitate, de audit sau financiar de cel puțin 5 ani
	Fără studii superioare de lungă durată absolvite cu  diploma de licență în  domeniul economic sau  juridic, cu experiență în  domeniu minim 5 ani
	
	
	Cu studi i superioare de lungă durată absolvite cu diplomă de licență în domeniul economic sau juridic cu experiență de minim 5 ani
	Studii superioare de lungă durată absolvite cu
diplomă de licență în domeniul economic sau juridic și experiență în domeniu de peste 5 ani




3. Studii superioare de lungă durată absolvite cu diploma de licență în domeniul științe inginerești și experiență în domeniu minimum 5 ani

	Rating
	1
	2
	3
	4
	5

	Studii superioare de lungă durată absolvite cu diploma de licență în domeniul științe inginerești și  experiență în domeniu minimum 5 ani
	Fără studii superioare de lungă durată absolvite cu diploma de licență în domeniul științe inginerești și fără experiență în domeniu minimum 5 ani
	
	
	Cu studii superioare de lungă durată absolvite cu diploma de licență în domeniul științe inginerești și  cu experiență de minimum 5 ani
	Studii superioare de lungă durată absolvite cu diploma de licență în domeniul științe inginerești și  experiență în domeniu de peste 5 ani


III. GRILA DE PUNCTAJ A COMPETENȚELOR ȘI TABELELE DE RATING

Grila de punctaj a competențelor este un instrument folosit pentru măsurarea abilității candidaților de a își demonstra competența în ceea ce privește consiliul, clasificând nivelurile de abilități în cinci categorii, de la “limitat” la “expert”.

	Scor
	Nivel de competență
	Descriere

	N/A
	Nu se aplică
	Nu este necesar să aplicați sau să demonstrați această competență

	1
	Novice
	Aveți o înțelegere a cunoștințelor de bază

	2
	Intermediar
	Aveți nivel de experiență câștigat prin formare fundamental și/sau prin câteva experiențe similare. Această aptitudine presupune sprijin extern.

Înțelegeți și puteți discuta termeni, concepte, principii și probleme legate de această competență;

Faceți uz activ de legi, regulamente și ghiduri.

	3
	Competent
	Sunteți capabil/ă să îndepliniți cu succes funcțiile asociate acestei competențe. Poate fi necesar, uneori ajutorul personalului cu mai multă experiență, dar de regulă demonstrați această aptitudine independent.

Ați aplicat această competență cu succes în trecut, cu minim de ajutor;

Înțelegeți și puteți discuta aplicarea și implicațiile schimbărilor în procesele, politicile și procedurile din acest sector. 

	4
	Avansat
	Puteți îndeplini sarcinile asociate cu această aptitudine fără asistent. Sunteți recunoscut/ă în cadrul organizației curente ca un(o) expert(ă) în această competență, sunteți capabil/ă să oferiți ajutor și aveți experiență avansată în aceasta competență.

Ați oferit idei practice/relevante, resurse și perspective practice referitoare la procesul sau îmbunătățirile practice, la nivel de guvernanță a consiliului și nivel executiv superior.

Sunteți capabil/ă să interacționați și  să purtați  discuții  constructive  cu conducerea executivă, dar  și să instruiți alte persoane în aplicarea acestei competențe.

	5
	Expert
	Sunteți cunoscut/ă ca un expert/ă în acest sector. Puteți oferi ajutor  și găsiți soluții pentru dileme și probleme complexe referitoare la aceasta zonă de  expertiză.

Ați  demonstrat  excelență  în  aplicarea  acestei  competențe  în  multiple consilii de administrație  și/sau organizații;

Sunteți  privit/ă  ca  un/o  expert/ă,  conducător/oare și inovator/oare în  această competență de către consiliu, organizația  și/sau alte organizații.


Tabele de rating – Competențe

	Cunoștințe, aptitudini și experiență
	Rating

	Novice
	1

	Intermediar
	2

	Competent
	3

	Avansat
	4

	Expert
	5




IV. UTILIZĂRILE MATRICEI
Matricea  personalizată, criteriile asociate și grilele de punctaj  derivate din profilul  consiliului  vor fi în permanență revizuite și actualizate. Acestea sunt folosite pentru un număr de scopuri diferite, fără a se limita la:

1. Informări  privind procesul de evaluare a consiliului:

a). Dezvoltarea instrumentelor de evaluare pentru stabilirea eficientei și performanței consiliului (inclusiv autoevaluare și evaluare de către terțe părții);

  b). lnformare referitoare la monitorizarea comportamentului  individual al membrilor consiliului în diferitele !or roluri;


c). ldentificarea punctelor forte și a punctelor slabe ale consiliului prin matricea consiliului, în vederea configurării structurii comitetului de nominalizare și remunerare al consiliului și a altor mecanisme,  inclusiv apelarea la servicii profesionale externe, pentru asigurarea abilității consiliului de a-și atinge capabilitățile necesare și îndeplini responsabilitățile financiare.

2. Informări referitoare la desfășurarea programelor pentru dezvoltarea
continuă a membrilor consiliului:

a). Asistență privind elaborarea programelor în domeniul guvernanței corporative pentru dezvoltarea continuă a membrilor consiliului;

           b). Oferirea descrierilor și a indicatorilor de competențe ce pot fi folosiți în dezvoltarea studiilor de caz  și a altor materiale de studiu pentru cursurile formale de guvernanță corporativă ale consiliului.

3. Oferirea  unui  standard  comun,  formal,  transparent și riguros  pentru  procesul  de evaluare   și  selectare  a candidaților  pentru funcția de membru în consiliu:
         a). Notarea tuturor candidaților pentru consiliu conform unui standard comun;

         b).Formularea întrebărilor pentru interviul candidaților;

         c).lnformare referitoare la descrierea profilelor de candidat;

         d).lnformare referitoare la anunțul consiliului pentru postul(urile) vacant(e).

4. lnformare referitoare la elaborarea proceselor formale de inițiere pentru noii
membri ai consiliului

         a). Ghidarea președintelui  consiliului în explicarea așteptărilor de comportament pentru  consiliu ca întreg și membri individuali ai consiliului în particular;

         b). lnformare referitoare la elaborarea programelor formale de inițiere și a

evenimentelor asociate.

Scopul analizei numerice este acela de  a clarifica avantajele și dezavantajele, punctele forte , zonele pentru dezvoltare și dimensiunile activității consiliului de administrație pe care consiliul le poate îmbunătății, fie și temporar, cu ajutorul serviciilor profesionale sau prin cooptarea comitetelor de expertiză cu scopul de a se alinia cu îndatoririle financiare și îndatoririle de îngrijire. 
    PREȘEDINTE DE ȘEDINȚĂ,

               Mihai Nedelcu                                                      Contrasemnează,

                                                                                SECRETARUL MUNICIPIULUI
                                                                                                       FOCȘANI

                                                                                            Eduard  Marian  Corhană

